17.10.2022.
LV
Eiropas Savienības Oficiālais Vēstnesis
L 269/3
(12)
Ar kreozotu saturošiem produktiem apstrādātu koksni elektrolīniju vai sakaru līniju balstu izgatavošanai izmanto dažādu tehnisku iemeslu dēļ (piemēram, neliels svars salīdzinājumā ar betona balstiem un attiecīgi viegla apkope, laba izturība, garš paredzamais kalpošanas ilgums elektrolīniju vai sakaru infrastruktūrai, kas izbūvēta, lai kalpotu vairākas desmitgades, ilgtspējīgs materiāls).
Tiek izstrādāti alternatīvi biocīdi koka balstu apstrādei, un nesen vairākās dalībvalstīs ir atļauts produkts, kas satur vara hidroksīda, DDA karbonāta un penflufēna maisījumu.
Daži citi biocīdi, kuru pamatā ir vara savienojumi vai ceturtējie amonija savienojumi kā aktīvās vielas, ir sasnieguši atļaujas piešķiršanas procedūras pēdējo posmu.
Tomēr, lai pārbaudītu šos alternatīvos produktus un gūtu pietiekamu pieredzi, ir vajadzīgs laiks.
(13)
Inženiertehnisko līniju balstiem izmantotajai koksnei pastāv alternatīvi materiāli, tostarp tērauds, betons, stiklšķiedra, kompozītmateriāli vai kompozīta aizsarguzmavas, ko apliek ap apstrādātajiem koka balstiem.
Katrai no šīm alternatīvām ir priekšrocības (piemēram, stingrība; nemainīgas fizikālās īpašības, uguns izplatīšanās palēnināšana) un trūkumi (piemēram, vajadzība veikt papildu testēšanu, iespējams īsāks kalpošanas laiks vai citi tehniski apsvērumi, dārdzība salīdzinājumā ar koka balstiem).
Cita alternatīva ir pārvades kabeļu ierīkošana pazemē, jo īpaši pilsētās un pilsētvidē, lai gan šī iespēja var kļūt tehniski sarežģītāka atkarībā no dabiskā reljefa, kas tīklam jāšķērso (piemēram, attālos rajonos vai kalnos), un ierīkošana un uzturēšana var šķist sarežģītāka, dārgāka un var nebūt iespējama visos apstākļos.
Neatjaunojot atļauju kreozota izmantošanai koka balstiem, dažās dalībvalstīs, kurās aizstāšana ar citiem materiāliem vai pazemes pārvades kabeļu ierīkošana pašlaik būtu tehniski vai ekonomiski sarežģīta, tiktu radīta ekonomiska ietekme uz elektrolīniju vai sakaru infrastruktūras operatoriem un problēmas saistībā ar dažu pārvades kabeļu uzturēšanu (piemēram, grūti pieejamās teritorijās, ātrā reaģēšana spēcīgu vētru gadījumā).
(14)
Aģentūra identificēja cilvēka veselībai radītos riskus, ko kreozotu saturošu biocīdu lietošana dzelzceļa gulšņu un elektrolīniju vai sakaru līniju balstu apstrādei rada darbiniekiem, kuri atbildīgi par koksnes apstrādi, un balstu uzstādītājiem, kā arī riskus, ko rada plašas sabiedrības ekspozīcija.
Būtu jāīsteno riska mazināšanas pasākumi, lai pēc iespējas ierobežotu eksponētību kreozotam, piemēram, būtu jāizmanto mehanizēti vai automatizēti procesi, lai izvairītos no manuālas rīkošanās ar apstrādātu koksni, darba ņēmējiem būtu jālieto individuālie aizsardzības līdzekļi, un būtu jānodrošina, ka apstrādātā koksne glabāšanas laikā nav pieejama plašai sabiedrībai.
Ir identificēti arī riski videi, jo kreozots ir PBT/vPvB, un būtu jāveic riska mazināšanas pasākumi, lai, cik vien iespējams, ierobežotu vides eksponētību kreozotam, piemēram, paredzot, ka rūpnieciska izmantošana jāveic norobežotā teritorijā vai uz cietas necaurlaidīgas pamatnes ar apvaļņojumu; lai nenotiktu tieša noplūde augsnē, kanalizācijā vai ūdenī, tikko apstrādātu koksni pēc apstrādes jāglabā zem nojumes un/vai uz cietas ūdensnecaurlaidīgas pamatnes; un jebkādas produkta lietošanā radušās noplūdes jāsavāc atkārtotai izmantošanai vai likvidēšanai.
(15)
Pamatojoties uz savākto informāciju, tiek secināts, ka kreozota neapstiprināšana par aktīvo vielu lietošanai biocīdos radītu nesamērīgu negatīvu ietekmi uz sabiedrību salīdzinājumā ar risku, ko rada vielas izmantošana tādas koksnes apstrādei, kuru izmanto dzelzceļa gulšņu un elektrolīniju vai sakaru līniju balstu izgatavošanai.
Tādējādi attiecībā uz minētajiem lietojumiem ir izpildīts Regulas (ES) Nr.
528/2012 5. panta 2. punkta c) apakšpunkta nosacījums.
(16)
Tāpēc ir lietderīgi atjaunot kreozota apstiprinājumu lietošanai 8. produkta veida biocīdos ar noteikumu, ka tiek ievēroti konkrēti nosacījumi.
(17)
Saskaņā ar Regulas (ES) Nr.
528/2012 10. panta 1. punkta a), d) un e) apakšpunktu kreozots ir aizstājama viela, un tāpēc saskaņā ar minētās regulas 10. panta 4. punktu atjaunošanas periodam nevajadzētu pārsniegt 7 gadus.
(18)
Lai cilvēku un vides eksponētību samazinātu līdz minimumam, biocīdi būtu jāatļauj tikai koksnes apstrādei ar vakuumspiediena piesūcināšanu rūpnieciskās iekārtās, lai ražotu dzelzceļa gulšņus vai elektrolīniju vai sakaru līniju balstus.
Saskaņā ar Regulas (ES) Nr.
528/2012 VI pielikuma 10. punktu produkta novērtēšanā būtu jāizvērtē, vai minētās regulas 5. panta 2. punkta nosacījumi ir izpildīti.
Būtu jāparedz, ka biocīdus var atļaut lietot tikai tajās dalībvalstīs, kurās Regulas (ES) Nr.
528/2012 5. panta 2. punkta c) apakšpunktā minētais nosacījums ir izpildīts.